Legal Document

Category: 29

Text:
17. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 90260/2666 της 14/30 Απρ. 1965 (ΦΕΚ Β΄ 301) Περί τροποποιήσεως της υπ’ αριθ. 52310/1959 αποφάσεως των Υπ. Οικονομικών. Έχοντες υπ’ όψει: 1)Τας διατάξεις του άρθρ. 4 παρ. 8 Ν.Δ. 3713/57 «περί μέτρων αφορώντων εις την επιτάχυνσιν της ρευστοποιήσεως της ανταλλαξίμου περιουσίας κλπ.». 2)Την υπ’ αριθ. 52310/1905/10.2.1959 ημετέραν απόφασιν περί χορηγήσεως επιδοτήματος ρευστοποιήσεως εις το ασχολούμενον με το αντικείμενον της ανταλλαξίμου περιουσίας προσωπικόν. 3)Την υπ’ αριθ. 52311/1906/18.2.1959 εγκύκλιον διαταγήν της Δ.Δ.Α.Μ.Κ. δι’ ης εκοινοποιήθη η ανωτέρω απόφασις ημών εις άπαντα τα Γραφεία Δ.Α.Π. 4)Την υπ’ αριθ. 180157/18.7.1957 ημετέραν απόφασιν δι’ ης προβλέπεται η καταβολή του εν λόγω επιδόματος και εις τους επί συμβάσει υπαλλήλους. 5)Την εκ των υπό της 12ης Δ/νσεως (ΔΑΜΚ) και του Ταμείου ΑΠΑΠ τηρουμένων στοιχείων διαπίστωσιν ότι το έργον της ρευστοποιήσεως και εκκαθαρίσεως της ανταλλαξίμου περιουσίας προωθείται με ρυθμόν ικανοποιητικόν και 6)Την εν τη υπ’ αριθ. 508 της 30 Μαρτ. 1965 συνεδρία του Ταμείου ΑΠΑΠ ληφθείσαν υπ’ αριθ. 9574 απόφασιν περί εγκρίσεως της δαπάνης δι’ αναπροσαρμογήν του εις τους υπαλλήλους της ΔΔΑΜΚ και ΤΑΠΑΠ καταβαλομμένου επιδόματος ρευστοποιήσεως, αποφασίζομεν: Τροποποιούντες την ως άνω υπ’ αριθ. 52310/1905/10.2.1959 ημετέραν απόφασιν ορίζομεν: 1)Το χορηγούμενον επίδομα ρευστοποιήσεως δεν δύναται να υπερβαίνη κατά μήνα τα κατωτέρω ποσά. α)Δια τον Ειδικόν Σύμβουλον και Διευθυντάς τας δραχ. 1000. β)Τον Δικηγόρον επί συμβάσει τας δραχ. 950. γ)Δια τους Τμηματάρχας Α΄ τάξεως τας δραχ. 850. δ)Δια τους Τμηματάρχας Β΄ τάξεως εις δραχ. 750. ε)Δια τους Εισηγητάς και τους επί βαθμώ 6ω αμειβομένους τας δραχ. 650. ς)Δια τους Γραμματείς και Λογιστάς ως και τους επί βαθμώ 7ω αμειβόμενους τας δραχ. 600. (Αντί της σελ. 268,01(β) Σελ. 268,01(γ) Τεύχος 492-Σελ. 5 Υπηρεσία Διαχειρίσεως Ανταλλαξίμων Κτημάτων 26.Ζ.α.15-17 ζ)Δια τους λοιπούς μονίμους υπαλλήλους τας δραχ.500. η)Δια τους επί συμβάσει εν γένει υπαλλήλους τας δραχ. 450 και θ)Δια τους Κλητήρας, Δασοφύλακας και Καθαρίστριαν τας δραχ. 200. 2)Ουδέν ποσόν επιδόματος ρευστοποιήσεως θα καταβάλλεται εις οιονδήποτε απουσιάζοντα αδικαιολογήτως των καθηκόντων του ή εις τους εν αναρρωτική αδεία ή διαθεσιμότητι ευρισκομένους, θα περικόπτηται δε δι’ εκάστην εργάσιμον απουσίας ημέραν ποσόν ίσον προς το 1/25 του μηνιαίου επιδόματος ρευστοποιήσεως. Κατά τα λοιπά ισχύει η υπ’ αριθ. 52310/1905/1959 απόφασις ημών. Η παρούσα δημοσιευομένη εις την Εφημερίδα της Κυβερνήσεως ισχύει δια τας εφεξής καταβολάς, εν αις και της μη πραγματοποιηθείσης εισέτι δια το τρίμηνον Ιανουαρίου-Φεβρουαρίου-Μαρτίου ε.έ.